لوس انجليس (انجليزى: Los Angeles نطق: /lɒs ˈændʒələs/ اختصارها: L.A.) هى تانى اكتر مدينه فيها سكان فى امريكا بعد نيو يورك، خليج لوس انجليس كان فيه ناس عايشين من آلاف السنين منهم قبايل التونجفا والتشوماش قبل ما يكتشفها الاوروبيين سنة 1542 لما البرتغالى جواو رودريجيز كابريلو استكشف المنطقة. سنة 1876 اتبنت سكه حديد ربطت لوس انجليس بمدن تانيه ف كاليفورنيا و بساحل المحيط الهادى. لوس انجليس انضمت لولاية كاليفورنيا يوم 4 ابريل سنة 1850. اسم لوس انجليس اصله اسپانى، بمعنى "الملايكه" اختصار لاسمها الاسبانى "Pueblo de Nuestra Señora la Reina de Los Ángeles del Río de Porciúncula" ( پويبلو دى نوايسترا سينيورا لا رينا دى لوس انخليس ديل ريو پورسيونكولا) و معناه "قرية ستنا ملكة ملايكة نهر پورسيونكولا". لوس انجليس هيا اكتر مدينه فيها سكان فى ولاية كاليفورنيا و غرب امريكا. لوس انجليس مساحتها 1290.6 كيلومتربع. موجوده على شط المحيط الهادى ف جنوب كاليفورنيا. مدينة لوس انجليس استضافت الالعاب الاولمبية مرتين، سنة 1932 وسنة 1984 كمان استضافت المباراة النهائية ف كاس العالم 1994.